Verejná súťaž

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Evidenčné číslo obstarávania: 18-0258-VS

Guľové uzávery pre projekt výstavby VTL plynovodu SK-PL časť potrubný dvor KS01

Súťažné podklady

|  |  |  |  |  |
| --- | --- | --- | --- | --- |
| Vypracoval: | ..................................... |  | Odporúča: | ..................................... |
|  | Ing. Ján Repa  Strategický nákupca |  |  | Mgr. Silvia Horaničová  Manažér strategického obstarávania |
| Predkladá: | ..................................... |  | Schvaľuje: | ..................................... |
|  | Ing. Viliam Križan  Vedúci obstarávania a logistiky |  |  | Ing. Petr Krafka  Riaditeľ  korporátnych záležitostí |

# Obsah

[Obsah 2](#_Toc525572567)

[1. Identifikačné údaje obstarávateľa 3](#_Toc525572568)

[2. Predmet zákazky 3](#_Toc525572569)

[3. Komunikácia 4](#_Toc525572570)

[4. Registrácia 6](#_Toc525572571)

[5. Podmienky účasti 6](#_Toc525572572)

[6. Predkladanie ponúk, obsah ponúk a pokyny pre zostavenie ponúk 7](#_Toc525572573)

[7. Skupina dodávateľov 8](#_Toc525572588)

[8. Vyhodnocovanie ponúk 9](#_Toc525572589)

[8.1. Otváranie ponúk 9](#_Toc525572590)

[8.1.1. Otváranie ponúk sa vykoná podľa § 52 ZoVO nasledovne: 9](#_Toc525572591)

[8.2. Pravidlá vyhodnocovania ponúk 10](#_Toc525572592)

[8.3. Kritériá pre vyhodnocovanie ponúk a pravidlá ich uplatnenia 10](#_Toc525572593)

[9. Elektronická aukcia 11](#_Toc525572594)

[9.1. Všeobecné informácie 11](#_Toc525572595)

[9.2. Priebeh e-aukcie 11](#_Toc525572596)

[9.3. Informácie týkajúce sa elektronického zariadenia, podmienky a špecifikácie technického pripojenia 12](#_Toc525572597)

[9.4. Ďalšie pokyny určené uchádzačom 12](#_Toc525572598)

[9.4.1. Prihlásenie do e-aukcie 12](#_Toc525572599)

[9.4.2. Vstup do e-aukčnej siene 13](#_Toc525572600)

[9.4.3. Výstup z e-aukčnej siene 13](#_Toc525572601)

[9.4.4. Zadávacia etapa 13](#_Toc525572602)

[9.4.5. Súťažná etapa 13](#_Toc525572603)

[10. Informácia o výsledku a uzavretie zmluvy 13](#_Toc525572604)

[10.1. Informácia o výsledku vyhodnotenia ponúk 13](#_Toc525572605)

[10.2. Uzavretie zmluvy 14](#_Toc525572606)

[11. Ostatné podmienky súťaže 14](#_Toc525572607)

[11.1. Lehota viazanosti ponúk 14](#_Toc525572608)

[11.2. Variantné riešenie 15](#_Toc525572615)

[11.3. Podmienky zrušenia súťaže 15](#_Toc525572616)

[11.4. Zábezpeka 15](#_Toc525572617)

[12. Ďalšie informácie 15](#_Toc525572618)

[12.1. Náklady uchádzačov na účasť v súťaži 15](#_Toc525572619)

[12.2. Príslušnosť práva a ďalšie právne informácie 15](#_Toc525572620)

[13. Zoznam príloh súťažných podkladov 15](#_Toc525572621)

**Preambula**

Táto verejná súťaž bude prebiehať celá elektronicky (ďalej len „súťaž“) pričom sa bude riadiť príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“).

# Identifikačné údaje obstarávateľa

|  |  |
| --- | --- |
| Obchodné meno: | **eustream, a.s.** |
| Sídlo: | Votrubova 11/A, 821 09 Bratislava, Slovenská Republika |
| Právna forma: | Akciová spoločnosť zapísaná v Obchodnom registri Okresného súdu Bratislava I, oddiel: Sa, vložka číslo: 3480/B |
| IČO: | 35 910 712 |
| DIČ: | 2021931175 |
| IČ DPH: | SK2021931175 |
| Webová stránka: | [www.eustream.sk](http://www.eustream.sk) |
| Profil obstarávateľa: | https://www.uvo.gov.sk/vyhladavanie-profilov/zakazky/10199 |
| Kontaktná osoba: | Ing. Ján Repa, strategický nákupca |
| Telefón: | +421 (0)2 6250 7167 |
| E-mail: | [jan.repa@eustream.sk](mailto:jan.repa@eustream.sk) |

# Predmet zákazky

Predmetom zákazky je dodávka 19 ks celozváraných guľových uzáverov (GU) pre vysokotlakové plynovody dimenzie DN 300 – 1400 vrátane (ďalej iba „Predmet zákazky“).

* 1. Označenie predmetu zákazky

Označenie predmetu zákazky podľa CPV:

Hlavný kód CPV: 42131240-0

Hlavný kód CPV, doplnkový slovník: CB03-0, KA06-7, ME02-1.

* 1. Druh predmetu zákazky

Tovar  Služba  Práca

* 1. Špecifikácia predmetu zákazky

Predmetom zákazky je dodávka 19 ks celozváraných guľových uzáverov pre projekt výstavby medzištátneho vysokotlakového plynovodu medzi Slovenskou republikou a Poľskou republikou časť KS01 (ďalej ako „SK-PL“) podľa technickej špecifikácie uvedenej v prílohe č. 1 týchto súťažných podkladov.

Predmet zákazky je rozdelený na 2 časti:

1. časť: GU DN 1400, 1200 a 900 v celkovom počte 8 ks;

2. časť: GU DN 700, 400 a 300 v celkovom počte 11 ks.

Uchádzač môže predložiť ponuku na jednu časť alebo na obidve časti predmetu zákazky, avšak vždy na celé časti predmetu zákazky.

Guľové uzávery a pohony na guľové uzávery, ktoré bude uchádzač ponúkať, musia spĺňať požiadavky technickej špecifikácie a technicko-dodacích podmienok spoločnosti eustream, a.s. „Guľové uzávery pre vysokotlakové plynovody DN300 – DN1400“ č. TA.W.24.02.15 a „Pohony na guľové uzávery pre vysokotlakové plynovody DN300 – DN1400“ č. TA.W.29.02.15 (ďalej ako („TDP“). TDP tvoria prílohu č. 2 Kúpnej zmluvy, ktorá tvorí prílohu č. 1 týchto Súťažných podkladov.

Detailná špecifikácia predmetu zákazky je uvedená v Kúpnej zmluve, ktorá tvorí prílohu č. 1 týchto súťažných podkladov, a v jej prílohách.

* 1. Druh zmluvy, ktorá sa uzavrie na predmet zákazky

Výsledkom súťaže bude uzavretie kúpnej zmluvy.

* 1. Miesto plnenia Predmetu zákazky

Miestom plnenia predmetu zákazky bude, Kompresorová stanica KS01, 079 48 Veľké Kapušany, Slovensko.

* 1. Termín plnenia Predmetu zákazky
     1. Kúpna zmluva nadobúda platnosť a účinnosť dňom podpisu oboma zmluvnými stranami.
     2. Termín dodávky je 20 týždňov od uzavretia kúpnej zmluvy.
  2. Obchodné a zmluvné podmienky plnenia Predmetu zákazky

Kúpna zmluva tvorí prílohu č. 1 týchto súťažných podkladov a obsahuje kompletný text kúpnej zmluvy vrátane jej príloh (ďalej len „KZ“).

* 1. Spôsob stanovenia ceny v ponuke
     1. Cena musí byť uvedená v EUR bez DPH.
     2. Obstarávateľ vylučuje možnosť zmeny ceny za predmet zákazky v závislosti od zmeny menového kurzu EUR k cudzím menám alebo od zmeny vzájomného kurzu akýchkoľvek iných mien (tzv. „kurzová doložka“). Obstarávateľ si vyhradzuje právo neprijať ponuku, v ktorej bude uvedená možnosť zmeny ceny na základe kurzovej doložky.
     3. Cena za predmet zákazky, ktorú uchádzač ponúkne vo svojej ponuke, musí zahŕňať všetky ekonomicky odôvodnené náklady uchádzača na Predmet zákazky (napr. dopravné náklady, colné poplatky a pod.) v rozsahu a za podmienok uvedených v KZ.
     4. Cena za predmet zákazky musí byť v prípade uchádzača so sídlom na území SR určená v súlade s ustanoveniami zákona č. 18/1996 Z. z. o cenách v znení neskorších predpisov. Ak má uchádzač sídlo mimo územia SR, musí byť cena určená spôsobom obvyklým v medzinárodnom obchodnom styku, inak v súlade s cenovými predpismi platnými v krajine sídla uchádzača.
     5. Obstarávateľ si vyhradzuje právo vylúčiť zo súťaže ponuku, v ktorej nebude cena za predmet zákazky určená v súlade s požiadavkami uvedenými v tomto článku.

# Komunikácia

* 1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi (ďalej ako „JOSEPHINE“).
  2. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  3. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia;
* Mozilla Firefox verzia 13.0 a vyššia alebo;
* Google Chrome;
* Microsoft edge.
  1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje ZoVO. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.
  3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO**“ (v pravej hornej časti obrazovky).
  6. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/> formou odkazu na systém JOSEPHINE.
  7. Jazyk súťaže
     1. V súlade s ustanoveniami § 21 ods. 6 ZoVO sa ponuky a ďalšie doklady vo verejnom obstarávaní predkladajú v štátnom, t. j. v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
     2. Obstarávateľ si vyhradzuje právo neprihliadať na dokumenty, ktoré budú v ponuke predložené v inom než v štátnom (slovenskom) jazyku, s výnimkou dokumentov predložených v českom jazyku, a nebudú súčasne preložené do štátneho (slovenského jazyka).
  8. Vysvetľovanie a doplnenie súťažných podkladov
     1. Požiadavky na vysvetlenie musia byť Obstarávateľovi doručené cez systém JOSEPHINE v slovenskom a/alebo v anglickom a/alebo českom jazyku. Obstarávateľ nie je povinný podať vysvetlenie v prípade, ak bude Obstarávateľovi doručená požiadavka na vysvetlenie Súťažných podkladov v inom než slovenskom jazyku.
     2. Obstarávateľ bezodkladne oznámi vysvetlenie všetkým uchádzačom, ktorým boli poskytnuté Súťažné podklady cez systém JOSEPHINE v zmysle § 48 ZoVO, za predpokladu, že sa o vysvetlenie požiada dostatočne vopred. Za včas doručenú požiadavku uchádzača o vysvetlenie sa považuje požiadavka doručená Obstarávateľovi cez systém JOSEPHINE v slovenskom jazyku najneskôr **12 dní** pred uplynutím lehoty na predkladanie ponúk podľa bodu 6.2 týchto Súťažných podkladov. Obstarávateľ nie je povinný poskytnúť vysvetlenie na neskôr doručenú žiadosť o vysvetlenie.

# Registrácia

* + 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
    2. Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
2. alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
   * 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

# Podmienky účasti

Každý uchádzač musí splniť podmienky účasti v tejto súťaži, uvedené v tomto bode.

* 1. **Osobné postavenie podľa § 32 zákona o verejnom obstarávaní**

Tohto verejného obstarávania sa môže zúčastniť len ten, kto spĺňa nasledovné podmienky účasti týkajúce sa osobného postavenia:

1. Nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku;
2. Je oprávnený dodávať tovar, uskutočňovať stavebné práce alebo poskytovať službu;
3. Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;

Uchádzač preukazuje splnenie podmienok účasti podľa bodu 5.1:

1. písm. a) doloženým potvrdením príslušného súdu nie starším ako tri mesiace;
2. písm. b) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky;
3. písm. c) doloženým čestným vyhlásením;

Doklady týkajúce sa osobného postavenia podľa tohto bodu 5.1 predkladá uchádzač iba raz bez ohľadu na to či predloží ponuku na jednu časť alebo na obe časti predmetu zákazky.

* 1. **Technická a odborná spôsobilosť podľa § 34 zákona o verejnom obstarávaní.**

Predmet zákazky je súčasťou projektu výstavby medzištátneho plynovodu medzi Slovenskou republikou a Poľskou republikou, pričom guľové uzávery budú slúžiť na výstavbu vysokotlakového plynovodu SK-PL. Na základe týchto skutočností musia guľové uzávery zodpovedať náročným požiadavkám na bezpečnosť a spoľahlivosť v zmysle platných právnych predpisov. Preto sa požaduje, aby uchádzač preukázal dostatočnú technickú a odbornú spôsobilosť na plnenie predmetu zákazky. Za týmto účelom sa na preukázanie technickej a odbornej spôsobilosti požaduje, aby uchádzač predložil všetky dokumenty uvedené v tomto bode.

* + 1. Podľa § 34 ods. 1 písm. a) ZoVO Obstarávateľ požaduje predložiť:

1. Pre časť 1 predmetu zákazky zoznam dodávok tovaru (referencie) za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov, minimálne v rozsahu: min. 5 ks celozváraných guľových uzáverov dimenzie DN≥900 s pohonom (uchádzač uvedie typ pohonu) a  PN≥80 pričom min. 2 ks musia byť dimenzie DN≥1200.
2. Pre časť 2 predmetu zákazky zoznam dodávok tovaru (referencie) za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov, minimálne v rozsahu: min. 10 ks celozváraných guľových uzáverov dimenzie DN≥300 s pohonom (uchádzač uvedie typ pohonu) a  PN≥80 pričom min. 4 ks musia byť dimenzie DN≥700.

Uchádzač môže na predloženie zoznamu dodávok tovaru použiť šablónu, ktorá tvorí prílohu č. 3 týchto Súťažných podkladov a ktorá obsahuje všetky Obstarávateľom požadované náležitosti.

* + 1. Podľa § 34 ods. 1 písm. m) ZoVO Obstarávateľ požaduje predložiť:

1. Technický opis vrátane 1 zostavného a/alebo technického výkresu guľového uzáveru DN 1400 s EP pohonom ak predkladá ponuku na 1 časť predmetu zákazky a 1 zostavný a/alebo technických výkres guľového uzáveru DN 700 s HPO pohonom ak predkladá ponuku na 2 časť predmetu zákazky**,** z ktorých musí byť zreteľné ich technické a konštrukčné riešenie. Za splnenie uvedenej podmienky sa považuje predloženie takého technického a konštrukčného riešenia ponúkaných guľových uzáverov a pohonov, ktoré je v súlade s TDP.
2. Kópiu platného certifikátu výrobcu preukazujúceho skutočnosť, že ponúkaný tovar je vyrábaný v súlade s európskou smernicou PED 2014/68/EU (resp. PED97/23/EC) o tlakových zariadeniach, vydaný autorizovanými osobami alebo notifikovanými osobami Európskymi spoločenstvami, ktoré majú oprávnenie na posudzovanie zhody výrobkov.
   1. **Systém manažérstva kvality**

Kópiu certifikátu manažérstva kvality podľa normy STN EN ISO 9001. Obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality podľa normy ISO 9001.

Uchádzač môže na preukázanie technickej spôsobilosti a odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač Obstarávateľovi preukázať, že pri plnení zmluvy na predmet zákazky bude skutočne používať kapacity osoby, ktorej spôsobilosť využíva na preukázanie technickej spôsobilosti a odbornej spôsobilosti. Skutočnosť podľa predchádzajúcej vety preukazuje uchádzač písomnou zmluvou uzavretou s osobou, ktorej technickými a odbornými kapacitami preukazuje svoju technickú a odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej a odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZoVO; oprávnenie dodávať tovar, uskutočňovať stavebné práce alebo poskytovať službu táto osoba preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

* 1. **Jednotný európsky dokument**

Jednotný európsky dokument podľa § 39 zákona o verejnom obstarávaní je dokument, ktorým uchádzač môže predbežne nahradiť doklady na preukázanie splnenia podmienok účasti určené Obstarávateľom (ďalej len „JED“).

# Predkladanie ponúk, obsah ponúk a pokyny pre zostavenie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
  2. Ponuky sa musia predložiť, najneskôr do uplynutia lehoty na predkladanie ponúk, ktorá uplynie dňa: ..................do 10:00,00hod. SELČ.
  3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
  4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) a to:
     1. **Časť ponuky „OSTATNÉ“**

Časť ponuky „OSTATNÉ“ musí obsahovať doklady preukazujúce splnenie podmienok účasti, technickú a dokladovú časť ponuky a dokumenty preukazujúce splnenie ostatných požiadaviek Obstarávateľa uvedených v týchto Súťažných podkladoch. Táto časť ponuky musí obsahovať najmenej nasledovné dokumenty:

* + - 1. *Doklady preukazujúce splnenie podmienok účasti podľa bodu 5 týchto Súťažných podkladov.*
      2. *Čestné vyhlásenie uchádzača, že bez výhrad súhlasí s KZ,* podpísané uchádzačom alebo jeho štatutárnym orgánom alebo osobou oprávnenou konať v mene uchádzača v záväzkových vzťahoch. *Toto vyhlásenie tvorí prílohu č. 4 týchto Súťažných podkladov.*

**V tejto časti nesmú byť obsiahnuté návrhy na plnenie kritérií, ani cenníky a ani žiadne iné dokumenty, v ktorých sa uvádza cena!**

* + 1. **Časť ponuky „KRITÉRIÁ“**

Časť ponuky „KRITÉRIÁ“ musí obsahovať cenovú časť ponuky a to vyplnenie položkového elektronického formulára, ktorý zodpovedá návrhu na plnenie kritérií (cenová ponuka), ktorý tvorí prílohu č. 2 súťažných podkladov.

* 1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
  2. Ak ponuka obsahuje dôverné informácie, uchádzač ich v ponuke viditeľne označí.
  3. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  4. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  5. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.
  6. Riziko z oneskorenia doručenia ponuky v plnej miere znáša uchádzač. Ponuka predložená po uplynutí lehoty na predkladanie ponúk sa elektronicky nesprístupní.

# Skupina dodávateľov

Uchádzačom v tejto súťaži môže byť aj skupina dodávateľov, ak všetci členovia tejto skupiny dodávateľov preukázali splnenie podmienok účasti podľa § 37 ods. 3 ZoVO (ďalej len „skupina dodávateľov“).

V prípade, ak ponuku predloží skupina dodávateľov, bude Obstarávateľ v súťaži viesť komunikáciu so zástupcom tejto skupiny splnomocneným na komunikáciu s Obstarávateľom v súťaži.

V prípade, ak bude prijatá ponuka, ktorá bola predložená skupinou dodávateľov, Obstarávateľ:

1. bude vyžadovať, aby všetci členovia skupiny splnomocnili jedného člena na zastupovanie celej skupiny v styku s Obstarávateľom pri plnení KZ na predmet zákazky;
2. bude vyžadovať, aby sa všetci členovia skupiny zaviazali na plnenie KZ na predmet zákazky spoločne a nerozdielne (solidárne);
3. bude vyžadovať, aby počas plnenia KZ na predmet zákazky každý člen skupiny osobitne vystavoval na Obstarávateľa faktúry za svoje plnenia poskytnuté obstarávateľovi podľa tejto zmluvy;
4. nebude vyžadovať vytvorenie žiadnej právnej formy touto skupinou dodávateľov, ale vyžaduje, aby členovia skupiny dodávateľov riadne usporiadali svoje vzájomné vzťahy tak, aby boli schopní riadne plniť KZ na predmet zákazky, v takom prípade je Obstarávateľ oprávnený požiadať členov skupiny dodávateľov, aby mu preukázali, ako majú svoje vzájomné vzťahy usporiadané;

# Vyhodnocovanie ponúk

## Otváranie ponúk

## Otváranie ponúk sa vykoná podľa § 52 ZoVO nasledovne:

* + - 1. Otváranie ponúk vykoná komisia, ktorú obstarávateľ v súlade s § 51 ZoVO zriadi pre vyhodnotenie ponúk v tejto súťaži (ďalej len „komisia“).
      2. Najneskôr v deň otvárania časti ponúk, označených ako "OSTATNÉ" a častí ponúk, označených ako "KRITÉRIÁ" je Obstarávateľ povinný zverejniť v profile informáciu s uvedením dátumu otvárania príslušných častí ponúk; bez splnenia tejto povinnosti nie je možné vykonať otváranie ponúk. Otváranie ponúk vykoná komisia tak, že najskôr overí neporušenosť ponúk a následne otvorí ponuky a časti ponúk, označené ako "OSTATNÉ". Po otvorení častí ponúk, označených ako "OSTATNÉ" sa vykonajú všetky úkony podľa ZoVO, spočívajúce vo vyhodnotení splnenia podmienok účasti a vyhodnotení týchto častí ponúk.
      3. Každú otvorenú časť ponuky označenú ako "OSTATNÉ" komisia označí poradovým číslom v tom poradí, v akom bola predložená.
      4. Otváranie častí ponúk, označených ako "KRITÉRIÁ" vykoná komisia najskôr v deň, nasledujúci po dni

1. márneho uplynutia lehoty na doručenie žiadosti o nápravu podľa § 164 ods. 1 alebo márneho uplynutia lehoty na doručenie námietok podľa § 170 ods. 3 písm. c) všetkým oprávneným osobám, ak nedošlo k vylúčeniu žiadneho záujemcu, uchádzača alebo účastníka ani k vylúčeniu žiadnej ponuky,
2. márneho uplynutia lehoty na doručenie námietok podľa § 170 ods. 3 písm. a) a b) všetkým oprávneným osobám, ak nedošlo k vylúčeniu žiadneho záujemcu, uchádzača alebo účastníka ani k vylúčeniu žiadnej ponuky a bola včas doručená aspoň jedna žiadosť o nápravu,
3. márneho uplynutia lehoty na doručenie námietok podľa § 170 ods. 3 písm. d) všetkým oprávneným osobám, ak došlo k vylúčeniu aspoň jedného záujemcu, uchádzača alebo účastníka alebo k vylúčeniu aspoň jednej ponuky, ak nebola včas doručená žiadosť o nápravu alebo neboli včas doručené námietky podľa § 170 ods. 3 písm. a) až c),
4. keď nastane jedna z týchto skutočností, ak boli včas doručené aspoň jedny námietky:
   * 1. doručenie rozhodnutia úradu podľa § 174 ods. 1 verejnému obstarávateľovi a obstarávateľovi,
     2. márne uplynutie lehoty na podanie odvolania všetkým oprávneným osobám, deň právoplatnosti rozhodnutia úradu podľa § 175 ods. 2 alebo ods. 3,
     3. doručenie rozhodnutia úradu o odvolaní verejnému obstarávateľovi a obstarávateľovi.
        1. Otváranie častí ponúk, označených ako "KRITÉRIÁ" vykoná komisia len vo vzťahu k ponukám, ktoré neboli vylúčené, a to na mieste a v čase oznámenom uchádzačom, ktorých ponuky neboli vylúčené; medzi odoslaním oznámenia a otváraním častí ponúk, označených ako "KRITÉRIÁ" musí byť aspoň päť pracovných dní.
        2. Každú otvorenú časť ponuky, označenú ako "KRITÉRIÁ" komisia označí rovnakým poradovým číslom ako časť ponuky, označenú ako "OSTATNÉ", predloženú tým istým uchádzačom.
        3. Pretože konečné poradie ponúk v súťaži bude stanovené automatizovaným spôsobom prostredníctvom elektronickej aukcie, otváranie ponúk, je v súlade s ustanovením § 54 ods. 3 zákona o verejnom obstarávaní neverejné. Obstarávateľ preto neumožní účasť uchádzačov na otváraní ponúk, ani nezverejní údaje o ponukách podľa § 52 ods. 3 ZoVO a ani uchádzačom neodošle zápisnicu z otvárania ponúk podľa § 52 ods. 4 ZoVO.

## Pravidlá vyhodnocovania ponúk

* + 1. Komisia vyhodnocuje ponuky v súlade s ustanoveniami § 53 ZoVO. Vyhodnocovanie ponúk komisiou je neverejné.
    2. Komisia vyhodnotí ponuky z hľadiska splnenia požiadaviek obstarávateľa na predmet zákazky alebo koncesie a v prípade pochybností overí správnosť informácií a dôkazov, ktoré poskytli uchádzači. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
    3. Ak sa objaví mimoriadne nízka ponuka komisia bude postupovať v súlade s § 53 ZoVO. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.
    4. Obstarávateľ vylúči ponuku, ak

1. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
2. uchádzač nedoručí písomné vysvetlenie ponuky na základe požiadavky podľa bodu 8.2.2 tohto článku do:
   * 1. dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,
     2. piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu a komunikácia sa uskutočňuje inak ako podľa prvého bodu,
3. uchádzačom predložené vysvetlenie ponuky nie je svojim obsahom v súlade s požiadavkou podľa bodu 8.2.2 tohto článku,
4. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
5. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53, ods. 2 ZoVO,
6. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
7. uchádzač sa pokúsil neoprávnene ovplyvniť postup verejného obstarávania.
   * 1. Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak obstarávateľ vylúči ponuku.
     2. Pri vyhodnocovaní ponúk, ktoré neboli vylúčené, postupuje komisia len podľa kritérií uvedených v oznámení o vyhlásení súťaže a spôsobom určeným v týchto súťažných podkladoch.

## Kritériá pre vyhodnocovanie ponúk a pravidlá ich uplatnenia

* + 1. Ponuky sa budú vyhodnocovať podľa kritéria a pravidiel jeho uplatnenia uvedených v tomto bode.
    2. Každá ponuka sa bude vyhodnocovať podľa kritéria: **Cena – 100 %**
    3. Hodnotiť sa bude celková cena v EUR bez DPH spolu s dopravou do miesta plnenia (DDP INCOTERMS 2010) za každú časť predmetu zákazky samostatne. Úspešná bude ponuka s najnižšou celkovou cenou v každej časti predmetu zákazky, ktorá splní všetky požiadavky obstarávateľa na predmet zákazky, ako aj ostatné požiadavky obstarávateľa, uvedené v oznámení o vyhlásení verejného obstarávania, vo výzve na predloženie ponúk, v súťažných podkladoch a v ich prílohách.
    4. Zostavenie konečnéhoporadia ponúk v každej časti predmetu zákazky sa uskutoční automatizovaným vyhodnotením po úvodnom úplnom vyhodnotení ponúk prostredníctvom elektronickej aukcie podľa článku 9 týchto súťažných podkladov.
    5. Na základe konečného poradia ponúk zostaveného automatizovaným vyhodnotením prostredníctvom elektronickej aukcie sa identifikuje úspešný uchádzač v každej časti predmetu zákazky. Úspešnou ponukou v každej časti predmetu zákazky bude tá, v ktorej celková cena za danú časť predmetu zákazky po ukončení elektronickej aukcie bude najnižšia.

# Elektronická aukcia

Na určenie konečného poradia ponúk v súťaži Obstarávateľ využije elektronickú aukciu.

## Všeobecné informácie

* + 1. Elektronická aukcia (ďalej len „e-aukcia“) je na účely tohto verejného obstarávaniaopakujúci sa proces, ktorý využíva elektronické zariadenia na predkladanie nových cien upravených smerom nadol.
    2. Účelom e-aukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
    3. Predmet e-aukcie je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v týchto súťažných podkladoch.
    4. Administrátor obstarávateľa je osoba, ktorá v rámci on-line e-aukcie vyzýva uchádzačov na predkladanie nových cien upravených smerom nadol. Administrátorom e-aukcie v tejto súťaži je:

Meno a priezvisko: Ján Repa, strategický nákupca

E-mailová adresa: jan.repa@eustream.sk

Tel.: +421 (0)2 6250 7167

* + 1. Elektronická aukčná sieň (ďalej len „e-aukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
    2. Zadávacia etapa je časť postupu, v ktorom sa po sprístupnení e-aukčnej siene uchádzači môžu oboznámiť s e-aukčným prostredím pred zahájením elektronickej aukcie.
    3. Súťažná etapa je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do e-aukcie a ich vyhodnocovanie v limitovanom čase.
    4. Obstarávateľ si vyhradzuje právo uskutočniť elektronickú aukciu v niekoľkých po sebe nasledujúcich etapách.

## Priebeh e-aukcie

* + 1. E-aukcia bude vykonaná elektronickými zariadeniami prostredníctvom siete Internet.
    2. Administrátor alebo aukčný portál zašle výzvu na účasť v e-aukcii elektronickými prostriedkami súčasne všetkým uchádzačom.
    3. Vo výzve na účasť v e-aukcii budú uvedené všetky príslušné informácie týkajúce sa individuálneho pripojenia k používanému elektronickému zariadeniu, dátum a čas začatia a ukončenia zadávacej etapy, dátum a čas začatia súťažnej etapy a spôsob ukončenia e-aukcie, minimálny a maximálny krok zníženia nových cien, vzorec na určenie automatizovaného prehodnotenia poradia nových cien.
    4. Súčasťou výzvy bude prihláška do e-aukcie. Prihlášku je uchádzač povinný vyplniť a obratom zaslať aukčnému portálu alebo administrátorovi.
    5. Aukčný portál alebo administrátor po doručení vyplnenej prihlášky zašle uchádzačovi desaťmiestny prístupový kľúč, s použitím ktorého bude môcť uchádzač vstúpiť do e-aukčnej siene.
    6. E-aukcia bude prebiehať v dvoch etapách:
       - 1. zadávacej;
         2. súťažnej;
    7. V zadávacej etape bude uchádzačom sprístupnená e-aukčná sieň, kde si môžu porovnať správnosť vstupnej ceny, ktorú pre každého uchádzača do e-aukčnej siene zadá administrátor v súlade s predloženou ponukou každého uchádzača po úplnom úvodnom vyhodnotení ponúk. Každý uchádzač v zadávacej etape vidí iba svoju ponuku.
    8. V zadávacej etape sa uchádzači majú oboznámiť s priebehom a pravidlami e-aukcie. Pravidlá e-aukcie obsahujú aj údaje týkajúce sa minimálneho kroku zníženia ceny ponuky, pravidlá predlžovania súťažnej etapy a lehotu platnosti prístupových kľúčov.
    9. V zadávacej etape uchádzači nemôžu svoje ponuky meniť.
    10. V súťažnej etape bude prebiehať e-aukcia on-line a uchádzači budú mať možnosť upravovať svoje ceny smerom nadol a to najmenej o minimálny a najviac o maximálny krok určený administrátorom. Nová cenová ponuka predložená uchádzačom však nemôže byť rovnaká, ako je aktuálna najnižšia ponuka.
    11. Zmena ceny nesmie byť na úkor kvality predmetu zákazky alebo termínu jeho plnenia, tzn. že uchádzačom ponúknutá nová cena musí byť cenou za rovnaký predmet zákazky, ako je špecifikovaný v ponuke uchádzača predloženej v lehote na predkladanie ponúk, ak sa na základe výsledkov rokovaní predkladali aktualizované ponuky, tak v súlade s aktualizovanou ponukou.
    12. Počas súťažnej etapy budú všetkým uchádzačom v e-aukčnej sieni súčasne on-line sprístupňované informácie, ktoré im umožnia zistiť v každom okamihu ich relatívne umiestnenie. Obstarávateľ môže počas e-aukcie sprístupniť uchádzačom aj ďalšie informácie týkajúce sa ostatných predložených cien (napr. najnižšiu cenu a pod.).
    13. Základný časový limit trvania súťažnej etapy je 30 minút.
    14. Ak v priebehu posledných dvoch (2) minút základného časového limitu dôjde k zmene najnižšej ceny položky smerom nadol, súťažná etapa sa automaticky predĺži o ďalšie dve (2) minúty (ďalej len „predĺžený časový limit“).
    15. Ak v priebehu posledných dvoch (2) minút predĺženého časového limitu dôjde k zmene najnižšej ceny položky smerom nadol, súťažná etapa sa vždy opäť automaticky predĺži o ďalšie dve (2) minúty.
    16. E-aukcia sa skončí:
    - uplynutím základného časového limitu podľa bodu 9.2.13., ak do jeho uplynutia nedôjde k zmene najnižšej ceny smerom nadol podľa bodu 9.2.14., alebo
    - uplynutím ktoréhokoľvek predĺženého časového limitu, ak počas neho nedošlo k zmene najnižšej ceny smerom nadol podľa bodu 9.2.15.
    1. Po ukončení súťažnej etapy si uchádzači môžu vytlačiť protokoly z priebehu e-aukcie.
    2. Lehota platnosti prístupových kľúčov bude uvedená vo výzve na účasť v e-aukcii a po uplynutí tejto lehoty sa už uchádzač nebude môcť do e-aukčnej siene prihlásiť.

## Informácie týkajúce sa elektronického zariadenia, podmienky a špecifikácie technického pripojenia

Počítač musí byť pripojený k Internetu a vyžaduje sa mať nainštalovaný jeden z nasledovných podporovaných webových prehliadačov:

* + - Microsoft Internet Explorer verzia 11.0 alebo vyššia;
    - Mozilla Firefox verzia 13.0 alebo vyššia;
    - Google Chrome ;
    - Microsoft edge

Ďalej je nutné mať nainštalovaný Adobe Flash Player ([http://get adobe.com/flashplayer](http://get.adobe.com/flashplayer/)), v prehliadači povolené vyskakovacie okná, javascripty a cookies. Návod, ako vo webovom prehliadači povoliť cookies, nájdete na <http://proebiz.com/sk/podpora>.

## Ďalšie pokyny určené uchádzačom

## Prihlásenie do e-aukcie

V časti Prihláška kliknite na **„TU“**, čím sa dostanete do svojho prihlasovacieho formulára. V ňom vyplníte požadované údaje, potvrdíte súhlas s Popisom aukčného prostredia PROEBIZ a Prihlášku odošlete. Týmto ste prihlásený do e-aukcie. Súčasťou Prihlášky je zvolenie prístupového mena a hesla (min. dĺžka mena aj hesla je osem znakov). Nepoužívajú sa medzery, diakritické znaky, ani špeciálne znaky. Prihlasovacie údaje je potrebné si zapamätať! Pomocou týchto údajov môžete po doručení prístupového kľúča vstúpiť do e-aukčnej siene. Namiesto prístupových údajov (meno a heslo) môžete použiť prihlásenie sa pomocou elektronického občianskeho preukazu (eID karty).

## Vstup do e-aukčnej siene

Použije sa internetový odkaz/adresa v časti VŠEOBECNÉ výzvy na účasť v e-aukcii. Kliknutím naň sa otvorí internetový prehliadač na adrese e-aukčnej siene obstarávateľa. Budete vyzvaný na zadanie prístupových údajov (mena, hesla a kľúča, prípadne použijete eID kartu a kľúč). Po správnom zadaní týchto údajov prebehne autentifikácia a otvorí sa e-aukčná sieň. Desaťmiestny kľúč je možné kopírovať (napr. pomocou klávesov Ctrl+C) z e-mailu a následne ho vložiť do príslušného políčka (Ctrl+V). Pozor, musíte mať označené iba znaky kľúča (na konci nesmie byť skopírovaná medzera). Do e-aukčnej siene sa nedá vstúpiť pred začiatkom e-aukcie (začiatkom je Zadávacia etapa). V prípade akýchkoľvek komplikácií je potrebné kontaktovať administrátora. Kontakt na neho sa nachádza v bode 9.1.4 tohto článku a nájdete ho aj v časti KONTAKTY výzvy na účasť v e-aukcii.

## Výstup z e-aukčnej siene

Výstup z e-aukčnej siene je možné pomocou tlačidla „Logout“, ktoré sa nachádza v pravom hornom rohu e-aukčnej siene. Ak sa vystúpi zatvorením okna internetového prehliadača, do e-aukčnej siene sa bude možné znova prihlásiť až o 1 minútu.

## Zadávacia etapa

Zadávacia etapa e-aukcie slúži na zadanie vstupných ponúk. V tomto kole si môžete prezrieť a zoznámiť sa s Aukčným prostredím. Osobitne je potrebné sústrediť sa na čas do konca kola. Tento časový údaj sa mení obvykle v rozmedzí 3 až 5 sekúnd (ak do ukončenia kola ostáva menej ako 24 hodín). V prípade, že sa tak nedeje, máte, pravdepodobne, prerušené spojenie a bude potrebné sa do e-aukčnej siene opäť prihlásiť. V tomto kole administrátor zadá vstupné ponuky za jednotlivých uchádzačov. V tomto kole uchádzač nemôže meniť a upravovať cenové ponuky. Uchádzač vidí iba svoju ponuku. V prípade, ak je názov položky podčiarknutý, kliknutím naň sa zobrazí poznámka (obvykle ďalšie upresňujúce informácie k danej položke). V prípade akýchkoľvek otázok môžete kontaktovať administrátora.

## Súťažná etapa

V súťažnej etape, môžete upravovať svoje cenové ponuky podľa pravidiel definovaných v súťažných podkladoch. Každú novú vloženú cenovú ponuku je nevyhnutné potvrdiť stlačením klávesu „ENTER“ !!! Vaša nová cenová ponuka nemôže byť zhodná s už zadanou minimálnou cenou. V priebehu tohto kola sa odporúča sledovať čas do konca kola - jeho zmena potvrdzuje kontakt s e-aukčným systémom. V prípade, že sa čas zastaví, stlačte kláves F5 na obnovenie zobrazenia e-aukčnej siene. E-aukčná sieň obsahuje aj funkciu Chatovej komunikácie. Pomocou Chatu je možné komunikovať s administrátorom a prijímať jeho správy. Celý priebeh e-aukcie od odoslania Výziev na účasť až po ukončenie je zaprotokolovaný do histórie e-aukcie. Všetky vykonané operácie sú zaznamenávané s presnosťou na sekundy. Po ukončení e-aukcie môže byť podľa nastavení vyhlasovateľa e-aukcie uchádzačom ponúknutá možnosť zobrazenia ich histórie a ich protokolu o účasti, ktoré si uchádzač môže vytlačiť.

Obstarávateľ nezodpovedá za akúkoľvek stratu komunikačného spojenia alebo napájania elektrickou energiou alebo akúkoľvek poruchu počítača na strane uchádzača počas celej e-aukcie vrátane on-line súťažnej etapy.

# Informácia o výsledku a uzavretie zmluvy

## Informácia o výsledku vyhodnotenia ponúk

* + 1. Ak v prípade podľa § 55 ods. 1 ZoVO nedošlo k predloženiu dokladov preukazujúcich splnenie podmienok účasti skôr, obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov.
    2. Pri vyhodnotení splnenia podmienok účasti podľa bodu 10.1.1. postupuje Obstarávateľ podľa § 40 ZoVO, pričom vyzve uchádzačov na predloženie dokladov preukazujúcich splnenie podmienok účasti v lehote nie kratšej, ako päť pracovných dní odo dňa doručenia výzvy, a nepredloženie dokladov v tejto lehote sa považuje za nesplnenie podmienok účasti.
    3. Obstarávateľ po vyhodnotení ponúk, po skončení postupu podľa bodov 10.1.1 a 10.1.2 a po odoslaní všetkých oznámení o vylúčení uchádzača alebo uchádzačov bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov. Obstarávateľ súčasne zverejní informáciu o výsledku vyhodnotenia ponúk a poradie uchádzačov vo svojom profile.
    4. Úspešnému uchádzačovi Obstarávateľ oznámi, že jeho ponuku prijíma. Neúspešným uchádzačom oznámi, že neuspeli, a dôvody neprijatia ich ponuky. V oznámení Obstarávateľ uvedie aj identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť podaná námietka podľa § 170 ods. 3 písm. f) ZoVO. Obstarávateľ zašle oznámenie o výsledku vyhodnotenia ponúk súčasne všetkým uchádzačom.

## Uzavretie zmluvy

* + 1. **Obstarávateľ nesmie uzavrieť zmluvu, rámcovú dohodu alebo koncesnú zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. v znení neskorších predpisov a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.**
    2. Obstarávateľ môže uzavrieť zmluvu, rámcovú dohodu alebo koncesnú zmluvu s úspešným uchádzačom alebo uchádzačmi **najskôr šestnásty deň** odo dňa odoslania informácie o výsledku vyhodnotenia ponúk podľa § 55, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 alebo ak neboli doručené námietky podľa § 170.
    3. Ak bola doručená žiadosť o nápravu v lehote podľa § 164 ods. 3 Obstarávateľ môže uzavrieť zmluvu, rámcovú dohodu alebo koncesnú zmluvu s úspešným uchádzačom alebo uchádzačmi najskôr šestnásty deň po uplynutí lehoty na vykonanie nápravy podľa § 165 ods. 3 písm. a), ak neboli doručené námietky podľa § 170 ods. 4.
    4. Ak žiadosť o nápravu bola zamietnutá Obstarávateľ môže uzavrieť zmluvu, rámcovú dohodu alebo koncesnú zmluvu s úspešným uchádzačom alebo uchádzačmi najskôr šestnásty deň odo dňa odoslania oznámenia o zamietnutí žiadosti o nápravu podľa § 165 ods. 3 písm. b), ak neboli doručené námietky podľa § 170 ods. 4.
    5. Ak Obstarávateľ nekonal v žiadosti o nápravu a ak neboli doručené námietky podľa § 170 ods. 4, môže uzavrieť zmluvu, koncesnú zmluvu alebo rámcovú dohodu s úspešným uchádzačom alebo uchádzačmi najskôr šestnásty deň po uplynutí lehoty ustanovenej na vybavenie žiadosti o nápravu podľa § 165 ods. 3.
    6. Bez toho, aby boli dotknuté ustanovenia odsekov 10.2.2 až 10.2.5, ak boli doručené námietky obstarávateľ môže uzavrieť zmluvu, koncesnú zmluvu alebo rámcovú dohodu s úspešným uchádzačom alebo uchádzačmi, ak nastane jedna z týchto skutočností:

a) doručenie rozhodnutia úradu podľa § 174 ods. 1 Obstarávateľovi,

b) márne uplynutie lehoty na podanie odvolania všetkým oprávneným osobám, dňom právoplatnosti rozhodnutia úradu podľa § 175 ods. 2 alebo ods. 3,

c) doručenie rozhodnutia úradu o odvolaní verejnému obstarávateľovi a obstarávateľovi.

* + 1. Obstarávateľ bude pri uzatváraní KZ na predmet zákazky ďalej postupovať podľa § 56 ZoVO.

# Ostatné podmienky súťaže

## Lehota viazanosti ponúk

Lehota viazanosti ponúk uplynie dňa 30.04.2019. Počas lehoty viazanosti ponúk sú uchádzači viazaní svojimi ponukami a nemôžu od nich odstúpiť. Lehotu viazanosti ponúk môže Obstarávateľ v odôvodnenom prípade primerane predĺžiť pričom predlženie lehoty viazanosti ponúk bude uchádzačom dostatočne vopred oznámene cez systéme JOSEPHINE. (napr. v prípade uplatnenia revíznych postupov alebo podania námietky uchádzača proti postupu obstarávateľa a pod.).

## Variantné riešenie

* + 1. Predloženie variantného riešenia sa neumožňuje. Ak bude v ponuke predložené variantné riešenie, nebude sa pri vyhodnocovaní ponúk na takéto variantné riešenie prihliadať.
    2. Ak v prípade predloženia variantnej ponuky nebude zrejmé, ktorý z predložených variantov je hlavným riešením, do vyhodnotenia ponúk sa zaradí ten variant, ktorý bude ako prvý uvedený v zozname predložených dokumentov v krycom liste ponuky. Ak nebude variantné riešenie uvedené v krycom liste ponuky, do vyhodnotenia ponúk sa zaradí variant, ktorý bude ako prvý v poradí uvedený v návrhu uchádzača na plnenie kritéria pre vyhodnotenie ponúk.

## Podmienky zrušenia súťaže

* + 1. Obstarávateľ zruší túto súťaž, ak sa splnia podmienky pre jej zrušenie podľa § 57 ods. 1 alebo 2 ZoVO.

## Zábezpeka

Obstarávateľ zábezpeku ani bankovú záruku nevyžaduje.

# Ďalšie informácie

## Náklady uchádzačov na účasť v súťaži

Účasť uchádzača v tejto súťaži je dobrovoľná a je jeho vlastným podnikateľským rizikom. Všetky výdavky uchádzačov spojené s ich účasťou v tejto súťaži, ako aj s prípravou a predložením ich ponuky a súvisiacou komunikáciou medzi Obstarávateľom a uchádzačom, znáša v plnej miere uchádzač. Obstarávateľ nenesie žiadnu zodpovednosť a neposkytne uchádzačovi nijakú náhradu akýchkoľvek nákladov alebo škôd v súvislosti s jeho účasťou v tejto súťaži bez ohľadu na to, či bude uchádzač v tejto súťaži úspešný alebo nie, a to ani v prípade zrušenia tejto súťaže z akéhokoľvek dôvodu.

## Príslušnosť práva a ďalšie právne informácie

Táto súťaž sa riadi príslušnými právnymi predpismi slovenskej republiky. Ak sa preukáže, že uchádzač, ktorého ponuka bude v súťaži úspešná a s ktorým by mala byť uzavretá KZ, predložil v ponuke neplatné doklady alebo dokumenty alebo uviedol vo svojej ponuke nepravdivé údaje, a tým uviedol Obstarávateľa do omylu a získal tak neoprávnenú výhodu voči ostatným uchádzačom v súťaži, bude ponuka takéhoto uchádzača zo súťaže vylúčená. Ak sa takéto konanie uchádzača preukáže až po uzavretí KZ na predmet zákazky, Obstarávateľ si vyhradzuje právo vykonať kroky smerujúce k spravodlivej náprave, vrátane práva podať na príslušný orgán verejnej správy alebo súd návrh na určenie neplatnosti takto uzavretej KZ na predmet zákazky. Uchádzač, ktorý takto konal, potom v plnej výške zodpovedá za všetky škody, ktoré svojím konaním spôsobil.

# Zoznam príloh súťažných podkladov

Príloha 1: Kúpna zmluva

Príloha 2: Návrh na plnenie kritérií

Príloha 3: Šablóna zoznam dodávok

Príloha 4: Čestné vyhlásenie uchádzača, že bez výhrad súhlasí s KZ